**ДОГОВОР**

за покупко – продажба на движима вещ

Днес, ……......2020г. в гр. София между:

**Държавно предприятие „Български спортен тотализатор” /ДП БСТ/**, вписано в Търговския регистър и регистъра на ЮЛНЦ при Агенция по вписванията с ЕИК 202766380, със седалище и адрес на управление в гр. София, ул. "Хайдушко изворче” № 28, представлявано от Дамян Дамянов – Изпълнителен директор и Светла Николова – Главен счетоводител, наричано за краткост в договора „ПРОДАВАЧ“, от една страна

и

**………………………………………**, наричан по-долу “КУПУВАЧ”, от друга страна,

на основание чл. 64, ал. 1 от Закон за държавната собственост и чл. 69, ал. 1 от Правилника за прилагане на закона за държавната собственост, чл. 16, ал. 1 от Наредба № 7 от 14 ноември 1997г. за продажба на движими вещи-частна държавна собственост /Наредба №7/, във връзка с чл. 21, ал. 1, т. 4 от „Устройствен правилник на Държавно предприятие „Български спортен тотализатор“, Заповед №…….. на изпълнителния директор на ДП БСТ и във връзка с подадено заявление по реда на чл. 16, ал. 1 от Наредба №7 с вх. № …… от …….

**се сключи настоящият договор за покупко-продажба при следните условия:**

1. **ПРЕДМЕТ НА ДОГОВОРА:**

Чл. 1 ПРОДАВАЧЪТ прехвърля на КУПУВАЧА правото на собственост върху следната движима вещ: Тото пункт, тип „Юрапел“, с инвентаризационен № 114-220-4033**,** наричан по-долу вещта, срещу цена, която КУПУВАЧЪТ се задължава да му заплати в размера и условията, уговорени с настоящия договор.

Чл. 2. КУПУВАЧЪТ купува описаната в чл. 1 вещ, в състоянието в което се намират в момента на продажбата.

Чл. 3. КУПУВАЧЪТ няма материални и финансови претенции към ПРОДАВАЧА за неизправности, некомплектност и недостатъци по закупената вещ.

1. **ЦЕНА И НАЧИН НА ПЛАЩАНЕ:**

Чл. 4. ПРОДАВАЧЪТ продава на КУПУВАЧА вещта за цена в размер на ……………лева с ДДС.

Чл. 5. Цената по чл. 4 от настоящия договор е платена в пълен размер преди подписването му от КУПУВАЧА.

1. **ПРЕХВЪРЛЯНЕ НА СОБСТВЕНОСТТА НА ВЕЩТА:**

Чл. 6. Правото на собственост върху вещта, предмет на настоящия договор и рискът от случайното й погиване, преминава от ПРОДАВАЧА върху КУПУВАЧА, от датата на подписване на предавателно-приемателния протокол по чл. 8, ал. 1 от настоящия договор.

1. **МЯСТО И РЕД НА ПРЕДАВАНЕ НА ВЕЩТА:**

Чл. 7. Място на предаване на веща е: обл. Ловеч, общ. Ябланица, с. Златна Панега, ул. „Опълченска“ № 45.

Чл. 8. (1)Страните съставят и подписват предавателно-приемателен протокол за предаването и приемането на вещта, предмет на този договор.

(2) Предавателно-приемателният протокол по ал. 1, се подписва от:

За “ПРОДАВАЧА”: Методи Методиев - директор СЗРД на ДП „Български спортен тотализатор“

За “КУПУВАЧА”: …………………

1. **ПРАВА И ЗАДЪЛЖЕНИЯ НА СТРАНИТЕ:**

Чл. 9. ПРОДАВАЧЪТ е длъжен да:

1. прехвърли правото на собственост върху вещта на КУПУВАЧА;

2. предаде вещта на КУПУВАЧА с предавателно-приемателен протокол в срок до 5 (пет) работни дни от датата на подписване на настоящия договор.

Чл. 10. КУПУВАЧЪТ е длъжен да:

1. заплати предложената от него цена, както и всички други разходи във връзка с този договор;

2. вдигне закупената вещ в срок до 5 (пет) работни дни, считано от датата на подписване на настоящия договор.

1. **ОБЩИ УСЛОВИЯ:**

Чл. 11. Всички съобщения, уведомления и писма на страните във връзка с изпълнението на настоящия договор, направени на адресите, посочени в заглавния титул на договора, се считат за редовно връчени и приети.

Чл. 12. Всички изменения и допълнения към настоящия договор са валидни само ако са изготвени в писмена форма и подписани от двете страни. Приложените допълнителни споразумения са неделима част от договора.

Чл. 13. За всички неуредени в настоящия договор въпроси се прилага действащото в страната гражданско законодателство.

За сключването на договора се представиха следните документи:

1. Заявление по реда на чл. 16, ал. 1 от Наредба № 7 от 14 ноември 1997г. за продажба на движими вещи-частна държавна собственост с вх. № …………/……..2020г. от…………

Този договор се състави и подписа в три еднообразни екземпляра – два за продавача и един за купувача.

**ЗА ПРОДАВАЧА ЗА КУПУВАЧА:**

**ДП „БЪЛГАРСКИ СПОРТЕН ………….**

**ТОТАЛИЗАТОР“:**

**……………………………… .……………………………**

**ДАМЯН ДАМЯНОВ,**

**ИЗПЪЛНИТЕЛЕН ДИРЕКТОР**

**.....................................................**

**СВЕТЛА НИКОЛОВА,**

**ГЛАВЕН СЧЕТОВОДИТЕЛ**